ACE เคาะราคาไอพีโอ 4.40 บ./หุ้น เปิดจองซื้อ 1-7 พ.ย. ลุยเทรด SET 13 พ.ย.62
ACE เคาะราคาไอพีโอ 4.40 บ./หุ้น เปิดจองซื้อ 1-7 พ.ย. ลุยเทรด SET 13 พ.ย.62
ACE เคาะราคาไอพีโอ 4.40 บ./หุ้น เปิดจองซื้อ 1-7 พ.ย. ลุยเทรด SET 13 พ.ย.62
6 พ.ย. 2562

บริษัท แอ๊บโซลูท คลีน เอ็นเนอร์จี้ จำกัด (มหาชน) หรือ ACE เปิดเผยว่า ตามที่บริษัทได้รับอนุญาตให้เสนอขายหุ้นที่ออกใหม่จากสำนักงานคณะกรรมการกำกับหลักทรัพย์และตลาดหลักทรัพย์ เมื่อวันที่ 16 พ.ค.62 และแบบแสดงรายการข้อมูลและหนังสือชี้ชวนของบริษัทฯ มีผลใช้บังคับในวันที่ 28 ต.ค.62
โดยมีช่วงราคาเสนอขายเบื้องต้นที่ระหว่าง 4.00-4.40 บาทต่อหุ้นนั้น บริษัทขอแจ้งราคาเสนอขายสุดท้ายในการเสนอขายหุ้นสามัญของบริษัทต่อประชาชนทั่วไปเป็นครั้งแรกในครั้งนี้เป็นจำนวน 1,018,000,000 หุ้น มูลค่าที่ตราไว้หุ้นละ 0.50 บาท ที่ราคาหุ้นละ 4.40 บาท
ทั้งนี้ ACE กำหนดระยะเวลาจองซื้อสำหรับบุคคลทั่วไปวันที่ 1, 4-5 พ.ย.62 จำนวน 407,200,000 หุ้น คิดเป็น 40% ส่วนผู้ลงทุนสถาบันจะเสนอขายในวันที่ 6-7 พ.ย.62 จำนวน 610,800,000 หุ้น คิดเป็น 60% รวมมูลค่าการเสนอขาย 4,072,000,000-4,479,200,000 บาท
ทั้งนี้ บริษัทคาดว่าจะนำหุ้นสามัญเพิ่มทุนเข้าจดทะเบียนและซื้อขายในตลาดหลักทรัพย์แห่งประเทศไทย (SET) ในวันที่ 13 พ.ย.นี้ โดยมี บล.ทรีนีตี้ เป็นที่ปรึกษาทางการเงิน และแต่งตั้ง บล.ทรีนีตี้ และ บล.ไทยพาณิชย์ เป็นผู้จัดการการจัดจำหน่ายและรับประกันการจำหน่ายร่วม และแต่งตั้ง บล.เคจีไอ (ประเทศไทย), บล. ฟินันเซีย ไซรัส และ บล.เมย์แบงก์ กิมเอ็ง (ประเทศไทย) เป็นผู้จัดจำหน่ายและรับประกันการจำหน่าย